ભ્રમ અને સત્યની વચ્ચે પિસાયેલા ભારતનું ચિત્ર ડિજિટલ ઈન્ડિયા, સ્કિલ ઈન્ડિયા, મેક ઈન ઈન્ડિયા, યૂથ ઈન્ડિયા જેવાં ભ્રામકો દ્વારા વિશ્વભરમાં ઉજાગર કરવામાં આવી રહ્યું છે, પરંતુ સો ટકાનું સત્ય એ છે કે ભારત આજે પણ ધર્મ, પ્રાંત, ભાષા અને જાતિવાદના ચકરડામાંથી બહાર નીકળી શક્યું નથી. આપણા દેશમાં એક અજાણી વ્યક્તિ બીજાને મળે ત્યારે ત્રીજો પ્રશ્ન એ હોય છે કે તમે કઈ જ્ઞાતિના છો? માત્ર વ્યક્તિએ વ્યક્તિએ નહીં પણ સમાજના વાડાથી લઈને શિક્ષણની સુવાસ પાથરનારાં વિશ્વવિદ્યાલયોમાં પણ આ દંભના વાડાઓ જોવા મળે છે. અસ્પૃશ્યતા નિવારણ થવાને બદલે લોકોનાં મગજમાં ઘર કરી ગઈ હોય તેવું લાગી રહ્યું છે.